లఖ్నవు, జనవరి 17: ఉత్తరప్రదేశ్ అసెంబ్లీ ఎన్నికల తొలిదశ నామినేషన్ల ప్రక్రియ మంగళవారం ప్రారంభమైంది. తొలిదశలో పశ్చిమ యూపీలోని ముస్లిం ప్రాబల్య 73 నియోజకవర్గాల్లో ఫిబ్రవరి 11న ఎన్నికలు జరగనున్నాయి. మంగళవారం ఉదయం 11 గంటల నుంచి నామినేషన్ల స్వీకరణకు ఎన్నికల సంఘం సిద్ధమైంది. ఈ నెల 24 వరకు నామినేషన్లను స్వీకరిస్తారు. ఉపసంహరణకు 27 వరకు గడువు ఉంటుంది. తొలిదశ ఎన్నికలను ప్రతిష్టాత్మకంగా భావిస్తున్న బీఎస్పీ.. అందివచ్చిన ప్రతి అవకాశాన్నీ వినియోగించుకుంటోంది. దళితులు, ముస్లింలకు ఎక్కువ సంఖ్యలో సీట్లను కేటాయించడం ద్వారా ఆ వర్గాల వారి ఓట్లను కైవసం చేసుకోవాలని ప్రయత్నిస్తోంది. ఇక, అధికార ఎస్పీకి ఈ తొలిదశ అగ్నిపరీక్ష కానుంది. అల్లర్లతో అట్టుడికిన ముజఫర్ నగర్ తొలిదశలోనే ఉండడం గమనార్హం. తొలిదశ ఎన్నికల్లో అసదుద్దీన్ ఓవైసీ నేతృత్వంలోని ఎంఐఎం కూడా హోరాహోరీ తలపడుతోంది. కాగా, ఎన్నికల నియమావళిని ఉల్లంఘించారనే ఆరోపణలతో తొలిదశకు తెరలేచిన తొలిరోజే అసదుద్దీన్ ఓవైసీపై పోలీసులు కేసు నమోదు చేశారు. రాష్ట్ర విద్యుత శాఖకు చెందిన స్తంభాలు సహా మత సంస్థలు, ప్రైవేటు దుకాణాల గోడలపై ఎంఐఎం పోస్టర్లు అంటించారని, ఇది ఎన్నికల నియమావళికి విరుద్ధమని పోలీసులు తెలిపారు.
lakhnavu, janavari 17: uttarapradesh assembley ennikala tolidasa naminationla prakriya mangalavaaram praarambhamaindi. tolidasalo paschima upiloeni muslim praabalya 73 niyojakavargaallo fibravari 11na ennikalu jaraganunnayi. mangalavaaram udayam 11 gantala nunchi naminationla sweekaranaku ennikala sangham siddhamaindi. ee nela 24 varaku naminationlanu sweekaristaaru. upasamharanaku 27 varaku gaduvu untundi. tolidasa ennikalanu pratishtaatmakamgaa bhaavistunna bsp.. andivacchina prati avakaasaannii viniyoginchukuntondi. dalitulu, muslimlaku ekkuva sankhyalo seetlanu ketayinchadam dwara aa vargala vaari otlanu kaivasam chesukovalani prayatnistondi. ika, adhikara espeeki ee tolidasa agnipareeksha kaanundi. allarlatho attudikina mujafar nagar tolidasalone undadam gamanarham. tolidasa ennikallo asaduddin ovaisee netrutvamloni mim kuudaa horahori talapadutondi. kaga, ennikala niyamaavalini ullanghinchaarane aaropanalato tolidasaku teralechina toliroje asaduddin ovaiseepai poliisulu kesu namodu chesaru. rashtra vidyuta saakhaku chendina stambhaalu sahaa matha samsthalu, praivetu dukaanaala godalapai mim posterlu antinchaarani, idhi ennikala niyamaavaliki viruddhamani poliisulu telipaaru.